सरकार की इस स्कीम में इन्वेस्टमेंट रिस्क कम; पत्नी के नाम खोल सकते हैं अकाउंट
National Pension Scheme (NPS) Features & Benefits Explained 5 हजार रुपये के निवेश पर कितनी मिलेगी पेंशन?  50 हजार पेंशन के लिए कितना करना होगा निवेश?  एनपीएस अकाउंट को आधार या पैन कार्ड की मदद से घर बैठे ओपन किया जा सकता है. आधार के जरिए एनपीएस अकाउंट ओपन करने का प्रोसेस
नौकरी के बाद बुढ़ापा आराम से कटे, इसके लिए लोग कई तरह के इन्वेस्टमेंट करते हैं। सही जानकारी न होने की वजह से कई बार लोग गलत जगह पर इन्वेस्ट कर देते हैं।
आज जरूरत की खबर में हम आपको रिटायरमेंट प्लानिंग के लिए इन्वेस्ट करने का एक बेस्ट ऑप्शन बता रहे हैं- नेशनल पेंशन स्कीम यानी NPS।
सवाल: नेशनल पेंशन स्कीम क्या है?
जवाब: ये सरकार की कंट्रीब्यूटरी पेंशन स्कीम है, जिसे जनवरी 2004 में सरकारी कर्मचारियों के लिए शुरू किया गया था। इसके बाद 2009 में इस स्‍कीम को सभी कैटगरी के लोगों के लिए खोल दिया गया। इसमें इन्वेस्ट करके आप रिटायरमेंट पर बड़ा फंड पा सकते हैं। इसमें रिस्क न के बराबर होता है।
सवाल: इसका मतलब अब इस स्कीम में प्राइवेट कंपनी के कर्मचारी भी इन्वेस्ट कर सकते हैं?
जवाब: हां, इस स्कीम में कोई भी नौकरीपेशा व्यक्ति लंबे समय के लिए निवेश कर सकता है। इसके बाद रिटायरमेंट की उम्र में यानी 60 साल के बाद आपको एक साथ बड़ा फंड मिलेगा। इसके साथ ही हर महीने आपको कुछ पेंशन राशि भी सरकार से मिलती रहेगी।
इस स्‍कीम में आपको 40% रकम एन्युटी यानी वार्षिकी में लगानी होती है। एन्‍युटी की रकम ही आपको आगे चलकर पेंशन के तौर पर मिलती है। आपको हर महीने कितना पैसा मिलेगा यह एन्‍युटी की राशि और उसकी परफॉर्मेंस के आधार पर तय की जाती है।
सवाल: NPS का अकांउट क्या पत्नी के नाम से खोलवा सकते हैं?
जवाब: यह अकाउंट आप अपने नाम से या फिर अपनी पत्नी के नाम से भी खुलवा सकते हैं।
कोई भी भारतीय नागरिक जिसकी उम्र 18 से 70 साल के बीच है, वो NPS में इन्वेस्ट कर सकता है।
सवाल: NPS पर इन्वेस्टमेंट करने पर सिक्योरिटी की क्या गारंटी है?
जवाब: NPS को पेंशन फंड नियामक और विकास प्राधिकरण (PFRDA) की तरफ से चलाया जाता है, इसलिए ये सेफ है।
सवाल: NPS अकाउंट कहां खोला जाता है?
जवाब: किसी भी बैंक में NPS अकाउंट खुलवा सकते हैं।
सवाल: NPS अकाउंट कैसे खोला जाता है?
जवाब: NPS अकाउंट को आधार या पैन कार्ड की मदद से आप घर बैठे ऑनलाइन खोल सकते हैं।
सवाल: क्या NPS अकाउंट ऑफलाइन भी खोल सकते हैं?
जवाब: इसके लिए आपको नजदीकी पॉइंट ऑफ प्रेजेंस या फिर बैंक जाना होगा। सब्सक्राइबर फॉर्म फिल करने के बाद, KYC पेपर्स के साथ जमा करना होगा।
सवाल: NPS अकांउट कम से कम कितने रुपए से खुलते हैं और पैसे कैसे निकलते हैं?
जवाब: इसमें आप दो तरह से राशि डाल सकते हैं-
टियर 1 अकांउट 500 रुपए से खुलवा जाता है। टियर 2 के लिए 1000 रुपए जमा करना होता है।
रिटायरमेंट के बाद कुल जमा राशि का 60% हिस्‍सा एकमुश्‍त निकाल सकते हैं, वहीं बची हुई 40% राशि पेंशन स्कीम में चली जाती है। 40% की एन्‍युटी की राशि जितनी ज्‍यादा होगी, बुढ़ापे में आपकी पेंशन उतनी अच्‍छी आएगी।
सवाल: क्या NPS में इन्वेस्टमेंट करके प्राइवेट नौकरी वाले टैक्स बचा सकते हैं?
जवाब: हां, बिल्कुल। प्राइवेट नौकरी वाले भी NPS अकाउंट खुलवाकर रिटायरमेंट प्लान के साथ-साथ टैक्स में छूट ले सकते हैं।
सवाल: अगर हर महीने 5 हजार रुपए इन्वेस्ट करेंगे, तो मैच्योरिटी के बाद कितनी पेंशन मिलेगी?
जबाव: उदाहरण से समझते हैं-
अगर आप 30 साल के हैं। NPS अकाउंट में हर महीने 5,000 रुपए इन्वेस्ट करते हैं। ये इन्वेस्टमेंट 30 साल तक जारी रखते हैं। मतलब कि 60 साल तक।
उस इन्वेस्टमेंट पर 10% के हिसाब से रिटर्न मिलता है तो फिर 60 साल की उम्र में आपके NPS अकाउंट में कुल 1.12 करोड़ रुपए जमा हो जाएंगे।
नियम के अनुसार, 60 साल की उम्र होते ही आपको एकमुश्त 45 लाख रुपए कैश मिल जाएगा।
इसके अलावा हर महीने 45,000 रुपए पेंशन मिलेगी। जबकि इन्वेस्टर यानी निवेशक 30 साल में कुल 18 लाख रुपए इन्वेस्ट करेगा।
इसमें 10% सालाना रिटर्न का अनुमान लगाया गया है, समय-समय पर इंटरेस्ट रेट ऊपर-नीचे हो सकते हैं।
1. तंबाकू खाती थी मां, बच्चा पैदा हुआ नीला: निकोटिन से होंगी 10 दिक्कतें, न्यू बॉर्न के ब्रेन डेमैज का रिस्क
​
2. बारिश में गाड़ी चलते-चलते रुक जाती है: पानी निकालकर ही स्टार्ट करें, इन उपायों से गीली सड़कों पर नहीं फिसलेंगे
​​​​​
